Sit em Zistig bini in Surfers  Paradise, das isch nur 1 ½ Stunde südlich vo Brisbane. Surfers Paradise ghört zu de Gold Coast, wo eifach mehreri Ortschafte a dere Küste zämefasst. Eigentlich nünt speziells, wenn nid die ganze riesige Unterhaltigsmöglichkeite wäred. Do sind vor allem grösseri Freizitparks wie Warner Brothers Movie World, Dreamworld, Wet N Wild, Seaworld, und no meh. Surfers Paradise selber gset sehr beidruckend us wemer druf zue fahrt. D Skyline erinneret meh a Dubai als a e Stadt wo gar nid mol soo viel Iwohner hät. Das  sind mehrheitlich riesigi Apartmenthüser oder Hotels wo so usgsend. Sus bütet Surfers Paradise natürlich super Surfwelle (hani nonid usprobiert, machi spöter), super Nightlife mit livebands, Shopping, und Wassersport.